**Obec Suchá nad Parnou, Obecný úrad Suchá nad Parnou č. 68, 919 01**

**U z n e s e n i a**

**zo zasadnutia Obecného zastupiteľstva konaného dňa 28. decembra 2018**

**o 19.00 hod. v KD Suchá nad Parnou**

**Uznesenie č. 15/2018**

Počet prítomných poslancov 8

Obecné zastupiteľstvo v Suchej nad Parnou

**b e r i e  n a  v e d o m i e** určenie overovateľov zápisnice: Ing. Adam Krajčovič, PhD., Martin Praženka.

**Uznesenie č. 16/2018**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e**  program zasadnutia obecného zastupiteľstva v predloženom znení.

Hlasovanie: za 0 poslancov, proti 8, zdržal sa 0

Starosta skonštatoval, že program rokovania nebol schválený, uznesenie nebolo prijaté, navrhuje hlasovať o programe doplnenom za bod č.11: Návrh plánu kontrolnej činnosti hlavnej kontrolórky obce Suchá nad Parnou Ing. Aleny Gergelovej na I. polrok 2019.

Upravený program:

1. Otvorenie, určenie overovateľov zápisnice.
2. Schválenie programu zasadnutia.
3. Zloženie sľubu poslanca: Ing. Marek Radvanský,PhD.
4. Voľba mandátovej komisie.
5. Overenie zloženia sľubu a správa mandátovej komisie.
6. Úprava rozpočtu – presun medzi položkami v roku 2018.
7. Návrh rozpočtu na rok 2019, 2020, 20121, stanovisko hlavnej kontrolórky k návrhu rozpočtu.
8. Žiadosti o dotácie a finančné príspevky pre spoločenské organizácie obce na rok 2019.
9. Schválenie zmluvy o zriadení spoločného obecného úradu – so sídelnou obcou Cífer.
10. Plán činnosti OZ v roku 2019 – termíny zasadnutí OZ.
11. Návrh dodatku č. 6 k VZN obce Suchá nad Parnou č. 1/2013 o financovaní MŠ a školských zariadení v zriaďovateľskej pôsobnosti Obce Suchá nad Parnou.
12. Návrh plánu kontrolnej činnosti hlavnej kontrolórky obce Suchá nad Parnou Ing. Aleny Gergelovej na I. polrok 2019.
13. Rôzne.
14. Diskusia.
15. Záver.

**Uznesenie č. 17/2018**

Počet prítomných poslancov 8

 Obecné zastupiteľstvo v Suchej nad Parnou

**s c h v a ľ u j e**  doplnený program zasadnutia obecného zastupiteľstva.

Hlasovanie: za 8 poslancov, proti 0, zdržal sa 0

**Uznesenie č. 18/2018**

Počet prítomných poslancov 8

Obecné zastupiteľstvo v Suchej nad Parnou

**b e r i e n a  v e d o m i e** zloženie sľubu poslanca obecného zastupiteľstva Ing. Mareka Radvanského, PhD.

**Uznesenie č. 19/2018**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e** mandátovú komisiu v zložení

JUDr. Zuzana Krajčovičová, Alena Lastovičková, Martin Praženka

1. ukladá mandátovej komisii
* overiť doklady o zložení sľubu novozvoleného poslanca
* zistiť, či nevykonáva funkciu nezlučiteľnú s funkciou poslanca, a to na základe ním predloženého a vlastnoručne podpísaného čestného vyhlásenia
* podať o výsledku svojich zistení správu zasadnutiu OZ

Hlasovanie: za 7 poslancov, proti 0, zdržal sa 1 (JUDr. Zuzana Krajčovičová)

**Uznesenie č. 20/2018**

Počet prítomných poslancov 8

Obecné zastupiteľstvo v Suchej nad Parnou

Mandátová komisia

1. **o v e r u j e** zákonom predpísané zloženie sľubu novozvoleného poslanca OZ Ing. Mareka Radvanského, PhD.
2. **k o n š t a t u j e,** že novozvolený poslanec OZ nevykonáva funkciu nezlučiteľnú s funkciou poslanca, a to na základe ním predloženého a vlastnoručne podpísaného čestného vyhlásenia.

Hlasovanie: za 8 poslancov, proti 0, zdržal sa 0

**Uznesenie č. 21/2018**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e** presun medzi položkami podľa skutočného plnenia v roku 2018

Hlasovanie: za 8 poslancov, proti 0, zdržal sa 0

**Uznesenie č. 22/2018**

Počet prítomných poslancov 8

Obecné zastupiteľstvo v Suchej nad Parnou

 - **s c h v a ľ u j e** rozpočet na rok 2019: **Príjmy:** **3 317 941 EUR**

 **Výdavky:** **3 126 757 EUR**

* **b e r i e n a  v e d o m i e** rozpočet

 na rok 2020 Príjmy 1 506 804 Eur, Výdavky 1 301 860 Eur,

 na rok 2021 Príjmy 1 506 304 Eur, Výdavky 1 301 860 Eur.

 **- b e r i e n a  v e d o m i e** stanovisko hlavnej kontrolórky k viacročnému rozpočtu obce na roky 2020-2021 a k rozpočtu obce na rok 2019.

Hlasovanie: za 8 poslancov, proti 0 zdržal sa 0.

**Uznesenie č. 23/2018**

Počet prítomných poslancov 8

Obecné zastupiteľstvo v Suchej nad Parnou

 **s c h v a ľ u j e** poskytnutie dotácií a finančných prostriedkov z rozpočtu obce v roku 2019 pre spoločenské organizácie obce nasledovne:

1. Združenie dôchodcov v Suchej nad Parnou 1 700 €
2. Lukostrelecký klub 2 000 €
3. TJ Vinohradník 10 000 €
4. Suchovský spevácky zbor 2 400 €
5. Dobrovoľný hasičský zbor 3 700 €
6. Obecný stolnotenisový klub 500 €
7. Dychová hudba Suchovanka 1 400 €
8. Spolok vinohradníkov a vinárov 300 €
9. LOGOS ART CLUB 100 €
10. Poľovnícke združenie Zelený háj 300 €

Hlasovanie: za 8 poslancov, proti 0, zdržal sa 0

**Uznesenie č. 24/2018**

Počet prítomných poslancov 8

Obecné zastupiteľstvo v Suchej nad Parnou

1. **schvaľuje**

v súlade s § 11 ods. 4 zákona č. 369/1990 Zb. o obecnom zriadení v platnom znení **zmluvu** **o zriadení spoločného obecného úradu**, ktorú uzatvára Obec Cífer s Obcou Bíňovce, Obcou Biely Kostol, Obcou Bohdanovce nad Trnavou, Obcou Boleráz, Obcou Borová, Obcou Brestovany, Obcou Bučany, Obcou Buková, Obcou Cífer, Obcou Dechtice, Obcou Dlhá, Obcou Dobrá Voda, Obcou Dolná Krupá, Obcou Dolné Dubové, Obcou Dolné Lovčice, Obcou Dolné Orešany, Obcou Horné Dubové, Obcou Horná Krupá, Obcou Horné Orešany, Obcou Hrnčiarovce nad Parnou, Obcou Jaslovské Bohunice, Obcou Kátlovce, Obcou Košolná, Obcou Križovany nad Dudváhom, Obcou Lošonec, Obcou Majcichov, Obcou Malženice, Obcou Naháč, Obcou Opoj, Obcou Pavlice, Obcou Radošovce, Obcou Ružindol, Obcou Slovenská Nová Ves, Obcou Suchá nad Parnou, Obcou Šelpice, Obcou Špačince, Obcou Šúrovce, Obcou Trstín, Obcou Vlčkovce, Obcou Voderady, Obcou Zeleneč a Obcou Zvončín za účelom zriadenia spoločného obecného úradu

1. na zabezpečovanie úloh preneseného výkonu štátnej správy zverených do pôsobnosti zmluvných strán:
* zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov,
* zákonom č. 135/1961 Zb. o pozemných komunikáciách v znení neskorších predpisov,
* zákonom č. 543/2002 Z. z. o ochrane prírody a krajiny v znení neskorších predpisov,
* zákonom č. 364/2004 Z. z. o vodách (vodný zákon) v znení neskorších predpisov,
* zákonom č. 137/2010 Z. z. o ovzduší v znení neskorších predpisov, a
1. na zabezpečovanie úloh výkonu samosprávy zmluvných strán podľa:
* zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, pričom

Obec Cífer bude na základe predmetnej zmluvy vykonávať činnosť **sídelnej obce**.

Úplné znenie zmluvy o zriadení spoločného obecného úradu tvorí ako príloha č.1 neoddeliteľnú súčasť tohto uznesenia.

Na základe horeuvedeného poslanci OZ rušia Uznesenie č. 314/2018 zo dňa 20.9.2018, ktorým sa mení sídlo SOcÚ a štatutár SOcú.

1. **poveruje starostu obce,**

aby zabezpečil všetky potrebné právne a ekonomické záležitosti súvisiace s uzavretím zmluvy o zriadení spoločného obecného úradu podľa bodu 1 tohto uznesenia.

Hlasovanie: za 8 poslancov, proti 0, zdržal sa 0.

**Uznesenie č. 25/2019**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e**  termíny zasadnutí Obecného zastupiteľstva:

Plán zasadnutí OZ na rok 2019:

14. 02. 2019 19. 09. 2019

11 .04. 2019 12. 12. 2019

20. 06 .2019

Hlasovanie: za 8 poslancov, proti 0, zdržal sa 0.

**Uznesenie č. 26/2018**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e** Dodatok č.6/2018 k VZN č.1/2013 o financovaní MŠ a školských zariadení v zriaďovateľskej pôsobnosti obce Suchá nad Parnou.

 Hlasovanie: za 8 poslancov, proti 0, zdržal sa 0

**Uznesenie č. 27/2018**

Počet prítomných poslancov 8

Obecné zastupiteľstvo v Suchej nad Parnou

**s c h v a ľ u j e** Plán kontrolnej činnosti hlavnej kontrolórky obce Suchá nad Parnou, Ing. Aleny Gergelovej.

Hlasovanie: za 8 poslancov, proti 0 zdržal sa 0.

**Uznesenie č. 28/2018**

Počet prítomných poslancov 8

Obecné zastupiteľstvo v Suchej nad Parnou

**b e r i e n a  v e d o m i e** pripomienky p. Balážovej, uskutočnené a pripravované podujatia.

Hlasovanie: za 8 poslancov, proti 0 zdržal sa 0.

 **Ing. Martin Glončák**

 **starosta obce**